《送友赴试钜野送之西门时方有外舅之戚极目无聊归不得卧作诗五首却寄以风云入壮怀为韵 其一》
宋代·葛胜仲

三吴炊未熟，祗命挈挈东。铅刀一何补，粮食赋頖宫。

寥寥坐空庐，寂寞如扬雄。引脰望南境，不及马牛风。

何如广文饭，终岁与子同。年颜吾老矣，痴愚心尚童。

子虽齿发少，操行一老翁。岂独友于厚，政赖博我功。

儒玄各精诣，衮衮倾谈丛。欲知不常处，乃在阿堵中。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。